alexandrainst/scandi-wiki huggingface dataset:
Kjell Munch

Kjell Arnold Utne Munch (født 18. februar 1923 på Blommenholm, død 25. april 2003) var en belysningsdesigner og kunstner med tilholdssted i Villa Fredheim, også kjent som Munchs pensjonatskole på Blommenholm.

Kjell Munch var nesteldste sønn av Didrik Arup Munch (1878-1957) og Borghild Elisabeth Utne (1891-1968).  Faren var sakfører og ervervet seg i 1912 Munchs pensjonatskole og ble skolestyrer der. Etter middelskole på nevnte skole og examen artium ved Stabekk videregående skole tok Kjell eksamen med diplom ved Statens kunst- og håndverksskole i 1946 med Arne Korsmo som lærer, hvis anbefaling ga Kjell jobb ved tegnekontoret i Christiania Glasmagasin. Kjell Munch tegnet belysning til kirkerom og private hjem og ble en av Norges fremste reklamefotografer av brukskunst og glass. Premiert i «Årets utvalgte» med diplom for reklamefotografering i 1959.

Faren døde i 1957 og Kjell overtok barndomshjemmet Villa Fredheim og begynte restaureringsarbeidet i 1962. I 1964 giftet han seg med Anne-Kristin (Peppe) Usterud-Svendsen  og sammen fikk de en datter i 1975, Christine Munch. Hustru og datter driver stedet Villa Fredheim videre og formidler informasjon om Kjell Munchs liv og virke.

Kjell Munch hadde utstilling under kulturuken i Sandvika i 1970, Seljord i 1990, Asker Museum i 2003 og Villa Fredheim sommeren 2013. Han hadde i tillegg private visninger i eget aterlier i Villa Fredheim. Atelieret ble bygget som vognskjul for byggherre res.kap. i Asker Jacob Espolin Johnson. I pensjonatskoletiden ble bygningen benyttet som gymsal og da skolendriften ble lagt ned som aterlier for Kjell Munch. Fra 2011 er bygningen gjort om til utstillingslokale for lokal historie og kunst.

Referanser 

Norske designere
Norske kunstnere
Personer fra Bærum kommune
Munchs pensjonatskole

Munchs pensjonatskole (etablert 1905, nedlagt 1945) var en pensjonatskole på Hadeland, flyttet til Blommenholm i 1912. 

Den ble etablert på Brandbu som gutteskole av sakfører  Didrik Arup Munch (1878–1957) og broren Aksel Munch (1876–1941), etter to år flyttet til Gran. Broren ga seg etter sju år for overgang til Platous i Stavanger, og ble etterfulgt av Gunstein Strai (død 1915). Faren deres var forresten søskenbarnet til maleren Edvard Munch av Munch-slekten.

I 1912 flyttet Munch skolen til sin nyervervede eiendom Villa Fredheim på Blommenholm. Den var i 1874 blitt skilt ut fra Blommenholm hovedgård og bygningene ble reist 1875-1877 med res. kap. Jakob Espolin Johnson og hustru Georgine «Gina» (f. Petterson fra Moss) som byggherre. Hun anla parkanlegget og mesteparten av det originale anlegget omkranser fremdeles bygningene. 

Munchs Pensjonatskole fikk eksamensrett i 1914 og jevnstilt således med andre høgre almenskoler. Ved slutten av den første verdenskrig arbeidet her åtte lærere og ni hjelpere. Didrik Munch giftet seg i 1920 med tyskfødte Borghild Elisabeth Utne (1891–1968) som hjalp til med driften og ble den siste som klarte å holde stand mot nazifiseringen i området. Skolen ble likevel kommandert nedlagt høsten 1943, her var da to hundrede elever, mange som hadde strømmet over fra Stabekk videregående skole som eksempel. Etter en kort gjenåpning våren 1945 ble den stengt for godt ved nyttår.  

Etter 1945 ble bygningene leiet ut til Bærum kommunes skoledrift og skolepsykologisk kontor. Eiendommen var en kort stund eid av Norges Vanførelag, men Didrik Munch (som døde i 1957) kjøpte den tilbake. Eiendommen ble overtatt av Didriks nest eldste sønn Kjell Munch og har etter hvert blitt drevet videre av hans datter.

Referanser

Tidligere skoler i Bærum
Skoler i Gran
Etableringer i 1905
Opphør i 1945
Opplands utdanningshistorie
Akershus' utdanningshistorie
Turid S. Thomassen

Se Turid Thomassen for Rødt-politikeren.

Turid Solberg Thomassen (født 26. mars 1954) er en norsk lokalpolitiker, som representerer Kristelig Folkeparti. Høsten 2011 blei hun valgt til varaordfører i Nedre Eiker kommune. Hun har vært kommunestyremedlem sia 2003.

Thomassen er utdanna lektor og arbeider som undervisningsinspektør på Krokstad skole.

Kilder 

 TV2s velgerguide; besøkt 18. mai 2013.
 «Vil være en brubygger», Drammens Tidende 13. desember 2011; besøkt 18. mai 2013.

Lokalpolitikere i Nedre Eiker
KrF-politikere i Buskerud
Fødsler i 1954
Dragehodeslekta

Dragehodeslekta (Dracocephalum) er en slekt i leppeblomstfamilien. I Norge er det kun dragehode som er opprinnelig viltvoksende, men flere andre arter dukker opp som innførte ugras, eller som rømlinger fra hager.

De er ett- eller flerårige urter. Stengelen er opprett og kan være glatt eller dunhåret. Bladene er linjeformede eller avlangt eggrunde. Blomstene er som regel blå.

De fleste artene vokser til fjells eller i halvtørre strøk i tempererte deler av Asia; i Kina er det 35 arter. Men de finnes også i Europa, Nord-Amerika og Nord-Afrika.

Arter i Norge 
 dragehode (D. ruyschiana), viltvoksende på Østlandet
 russedragehode, russemynte (D. thymiflorum), innført, reproduserer i Norge
 steppedragehode (D. nutans), innført, reproduserer ikke i Norge
 stordragehode (D. sibiricum), innført, reproduserer i Norge
 toppdragehode (D. parviflorum), innført, uavklart om den reproduserer i Norge
 tyrkerdragehode (D. moldavicum), innført, reproduserer ikke i Norge

Litteratur

Eksterne lenker 
 
 Den virtuella floran: Drakblommor
 Dracocephalum i Artsdatabanken
 Dracocephalum i Flora of China

Leppeblomstfamilien
Carl Hagelin

Carl Oliver Hagelin (født 23. august 1988) er en svensk profesjonell ishockeyspiller som spiller for Washington Capitals i NHL.

Han har tidligere spilt for Los Angeles Kings, Pittsburgh Penguins, Anaheim Ducks og New York Rangers i NHL, Södertalje i SHL og Michigan Wolverines ved University of Michigan.

Referanser

Eksterne lenker 
 

Svenske ishockeyspillere
Ishockeyspillere for Anaheim Ducks
Ishockeyspillere for New York Rangers
Ishockeyspillere for Pittsburgh Penguins
Deltakere for Sverige under Vinter-OL 2014
Ishockeyspillere under Vinter-OL 2014
Medaljevinnere under Vinter-OL 2014
Personer fra Södertälje
Fødsler i 1988
Ishockeyspillere for Los Angeles Kings
Ishockeyspillere for Washington Capitals
Utenlandske ishockeyspillere i NHL
Olympiske medaljevinnere i ishockey
Atle Dyregrov

Atle Dyregrov (født 1951) er en norsk psykolog.

Dyregrov var ferdig utdannet psykolog i 1980. Han er dr. philos og spesialist innen klinisk psykologi. Sammen med en kollega startet han Senter for Krisepsykologi i Bergen i 1988 (senere kalt Klinikk for krisepsykologi AS) og har siden fungert som senterets leder.  Senteret har i 2013 flere enn 20 medarbeidere. Forut for 1988 var Dyregrov tilknyttet barneklinikken på Haukeland sykehus og Universitetet i Bergen. Han har hovedsakelig engasjert seg innenfor sorg og sorgreaksjoner hos barn, unge og familier i forbindelse med dødsfall og katastrofer. Han regnes som en pioner innen krisepsykologi. Atle Dyregrov har arbeidet ved mange større ulykker og katastrofer i både inn- og utland. Blant annet ble han kontaktet av svenske myndigheter i samband med tsunamikatastrofen i Asia i 2004.

Atle Dyregrov har forfattet en rekke bøker, artikler, og annet innenfor sitt fagområde. Bøkene er oversatt til flere språk og benyttes også som lærebøker i flere land. Dyregrov er dessuten mye benyttet av media for spesialistuttalelser.  

Atle Dyregrov er gift med sosiolog og forsker, dr. philos Kari Dyregrov som også arbeider ved Senter for Krisepsykologi. Dyregrov er far til journalist Sturla Dyregrov. 

I 2014 ble han utnevnt til ridder av 1. klasse av St. Olavs orden.

Referanser 

Norske psykologer
Riddere av 1. klasse av St. Olavs Orden
Personer fra Bergen kommune
Rockipedia

Rockipedia er et brukerdrevet oppslagsverk over norsk populærmusikk, utviklet av Rockheim. Oppslagsverket ble lansert like før museets åpning i august 2008, og besto dengang av ca. 10 000 ulike artister. Rockipedia fikk blandet mottakelse, så en ny og forbedret utgave ble derfor lansert i oktober 2012. Per mai 2013 har Rockipedia ca. 81 000 ulike artister i sin database.

Et par måneder etter at Rockipedia åpnet i 2008, ble også Virtuelle Rockheim lansert. Denne plattformen fikk såpass hard medfart av pressen at Rockheim så seg nødt til å avslutte driften etter tre år.

Referanser

Eksterne lenker 
 

Oppslagsverk
Norske nettsteder
Etableringer i 2008
Kornvalmue

Kornvalmue (Papaver rhoeas) er en ettårig blomst i valmuefamilien. Den vokser vilt og blir opptil 80 cm høy. Arten blomstrer fra juni til august med klarrøde vakre blomster som blir ca 7–8 cm store. Det finnes dyrkede hagevarianter med farger som hvit og rosa. Stilken og bladene er dekket med stive små hår. Blomsterknoppene er også håret og blomsten har 4 kronblad, som vanligvis har en svart flekk nederst. Når kronbladene faller av dannes det en frøkapsel med bittesmå frø inni som på høsten drysser ned på bakken rundt morplanten. Kornvalmue selvsår seg lett. Planten har i lange tider vært mye brukt som medisinplante og er giftig.

Kornvalmuen var vanlig å påtreffe i kornåkre før i tiden. Derfra har den fått navnet Kornvalmue. og planten ble regnet for å være et ugress. I dag er Kornvalmuen ikke lenger vanlig å finne ute i naturen og mange steder har den forsvunnet. Men i Sverige kan man fortsatt finne den i Skåne, Öland og på Gotland. Kornvalmue kan her finnes på åkre, kulturmark, enger og ved veikanter. Den er første gang omtalt og beskrevet i hagelitteratur fra 1600-tallet, men man kjenner til at arten er kjent allerede fra middelalderen.

Symbol for de falne 
Kornvalmue er også et symbol for mange i Det britiske samveldet til minne om de som falt under første verdenskrig. Hvert år gjennomfører Royal British Legion en Poppy appeal ('valmueopprop') i forbindelse med minnedagen Armistice Day (Rememberance Day).

Eksterne lenker 
 

Røde blomster
Valmuefamilien
MS «Bomma»

MS «Bomma» var et lasteskip bygget ved Akers mekaniske verksted som byggenummer 475. Det ble levert til AS Ganger Rolf ved rederiet Fred. Olsen & Co. i 1938.

Historie

Under felttoget i Norge ble skipet brukt av skipsreder Joakim Lehmkuhl med familie da de forlot Norge i april 1940. 
Fartøyet deltok i den siste delen av Gulltransporten da det førte en del av Norges Banks gullbeholdning fra Storbritannia til USA under andre verdenskrig. Den ble da en del av Nortraships flåte.

Skipet
Bomma var en midskipsbåt med to master og tre luker.

Referanser

Eksterne lenker
 
 MS «Bomma» (1938) hos Sjohistorie.no
 MS «Bomma» (1938) hos Warsailors.com

Skip bygget ved Akers mekaniske verksted
Andre verdenskrig
Felttoget i Norge under andre verdenskrig
Norske lasteskip
Sjøfart i Oslo
Skip fra 1938
Nortraships flåte
Artikler i sjøfart-prosjektet
Rosalina Tuyuc

Rosalina Tuyuc Velásquez (født i San Juan Comalapa, Chimaltenango i 1956) er en menneskerettighetsaktivist fra Guatemala. Hun ble valgt inn i Guatemalas nasjonalforsamling i 1995 som representant for Guatemalas nye demokratiske front, og var visepresident i kongressen i den påfølgende valgperioden. Tuyuc er en kaqchikel-maya.

Tuyuc vokste opp i en fatti familie av religiøse bønder. Den tradisjonelle mayareligionen har vært viktig for henne fra barndommen, men hun kom i tillegg tidlig inn i den kristne bevegelsen. Hun ble også involvert i arbeid for kvinner, i landrbrukskooperativer og annet arbeid. Da hun begynte yrkeskarrieren sin, begynte hun som kristendomslærer og pleieassistent

I juni 1982 ble faren hennes, Francisco Tuyuc, kidnappet og drept av hæren i landet. Tre år senere, 24. mai 1985, skjedde det samme med mannen hennes. I 1988 grunnla hun Nasjonalforeningen for guatemalske enker (CONAVIGUA), som har blitt en sentral guatemalsk menneskerettsorganisasjon, og som er en pioner innen aktiv, fredlig motstand. CONAVIGUA begynte med en liten gruppe enker som vokste til en nasjonal organisasjon som kjemper for at kvinner skal få like rettigheter som menn, menneskerettigheter og motstand mot millitarismen i landet. I 2012 hadde organisasjonen 10 000 medlemmer i 300 lokallag og kjempet mot seksualisert vold og for å bygge opp landet etter borgerkrigen, særlig med fokus på å få fram sannheten om hva som har skjedd, og erstatning for ofrene, med vekt på kvinners verdighet.

I 1994 fikk Tuyuc den franske Æreslegionen for sitt humanitære arbeid. 
6. juli 2004 ble hun utnevnt til leder for den nasjonale sannhetskommisjonen (Comisión Nacional de Resarcimiento) av president Óscar Berger. I 2011 kritiserte hun denne kommisjonen offentlig for manglende evne til å peke på følgene av krigen.

Niwano Peace Foundation i Japan tildelte henne Niwano-prisen i 2012 «som en anerkjennelse av hennes ekstraordinære og langvarige arbeid for fred som en modig menneskerettsaktivist og leder.»

Se også 
 Borgerkrigen i Guatemala

Referanser 

Æreslegionen
Guatemalanere
Mottakere av Niwano-prisen
Fødsler i 1956
Ove Gundersen

Ove Gundersen (født 22. november 1955 i Froland) er en norsk lokalpolitiker (KrF) som siden 2015 er ordfører i Froland kommune.

Han var fra 2003 til 2007, og fra 2011 til 2015 varaordfører i kommunen, og har sittet i kommunestyret siden 1999.

Gundersen arbeider i politiet.

Kilder 

 Artikkel på Setesdalswiki; besøkt 19. mai 2013. 
 TV2s velgerguide; besøkt 19. mai 2013.

 
 

Lokalpolitikere i Froland
KrF-politikere i Aust-Agder
Personer fra Froland kommune
Jeff Sagarin

Jeff Sagarin er en amerikansk sportsstatistiker som er mest kjent for å rangere lag og utøver i ulike sportsligaer, spesielt amerikansk collegefotball og -basketball. Han har bakgrunn fra Massachusetts Institute of Technology hvor han har en bachelorgrad i matematikk.

Referanser

Eksterne lenker
 Jeff Sagarin computer ratings - USA Today

Statistikere
Personer fra Westchester County i New York
Fødselsår ikke oppgitt
Børge Olsen-Hagen

Børge Olsen-Hagen (født 10. februar 1883 i Stavanger, død 13. september 1936) var en norsk journalist og politiker (Ap). 

Olsen-Hagen utdannet seg ved Stavanger kommunale handelsskole og hadde deretter ulike stillinger innenfor varehandelen. I 1911 ble han ansatt som redaksjonssekretær i 1ste Mai, og fra 1920 til 1936 var han avisens redaktør.

Han ble valgt inn i Stavanger bystyre og formannskap i 1916, og satt i Stavanger arbeiderpartis styre fra 1920. Han ble valgt inn på Stortinget for Kjøpstedene i Vest-Agder og Rogaland fylker i 1924, og satt frem til 1936.

Olsen-Hagen satt to perioder i fengsel, dømt for oppfordring til militærstreik og oppvigleri. Han satt på Botsfengselet da han ble valgt inn på Stortinget i 1924, og sonet fortsatt da Stortinget skulle tre sammen på nyåret. Dette førte til et hardt press mot statsminister Johan Ludwig Mowinckel, og Mowinckel benådet derfor Olsen-Hagen i januar 1925 slik at han kunne møte i Stortinget.

Referanser

Eksterne lenker 
 
 

Norske redaktører
Stortingsrepresentanter for kjøpstedene i Vest-Agder og Rogaland fylker
Stortingsrepresentanter fra Ap
Stortingsrepresentanter 1925–1927
Stortingsrepresentanter 1928–1930
Stortingsrepresentanter 1931–1933
Stortingsrepresentanter 1934–1936
Lokalpolitikere i Stavanger
Ap-politikere i Rogaland
Personer fra Stavanger kommune
Aegopsis

se systematisk inndeling

Aegopsis er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
Middelsstore (gjerne 20-30 millimeter), kraftige, brune eller svarte, blanke hornbiller. Hannene har to horn i pannen og forkanten av pronotum er mer eller mindre trukket ut til en spiss eller et horn, disse trekkene mangler hos hunnene. Beina er kraftige, tilpasset graving, leggene med korte og butte tenner.

Levevis 
Larvene lever i jorda, gjerne i savanneområder. Arten Aegopsis bolboceridus har vist seg å være at alvorlig skadedyr på mange ulike kulturvekster i Brasil , der larvene eter røttene på ulike grønnsaker og mais.

Utbredelse 
Gruppen finnes bare i tropiske områder av Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Aegopsis Burmeister, 1847 – 5 arter
 Aegopsis bolboceridus (Thomson, 1860)
 Aegopsis chaminadei Dechambre, 2000
 Aegopsis curvicornis Burmeister, 1847
 Aegopsis diceratops Sobral & Grossi, 2018
 Aegopsis peruvianus Arrow, 1941
 Aegopsis vazdemelloi Sobral & Grossi, 2018
 Aegopsis westwoodi Thomson, 1860

Referanser

Eksterne lenker 
 
 Bilder av Aegopsis curvicornis, hann 
 Dynastidae du monde- sjekkliste over artene 

Hornbiller
Biller formelt beskrevet i 1847
Sør-Amerikas insekter
Brachysiderus

se systematisk inndeling

Brachysiderus er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
Middelsstore (gjerne 20-30 millimeter), kraftige, gulbrune eller rødbrune, blanke hornbiller. Hannene har tre horn i pannen, det midterste er forholdsvis langt, oppoverbøyd og kløvet i spissen, på hver side av dette en kortere pigg, disse trekkene mangler hos hunnene som bare har korte, knotte-lignende horn i pannen. Hos noen arter mangler det lange hornet i midten. Pronotum er gulbrunt eller rødbrunt, ofte med mørkere midtparti, dekkvingene gulbrune med svarte flekker ved skuldrene og ved bakkanten (dette gjelder i alle fall den best kjente arten B. quadrimaculatus).

Utbredelse 
Gruppen finnes bare i Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Brachysiderus Waterhouse, 1881 
 Underslekten Brachysiderus (i snever forstand)
 Brachysiderus quadrimaculatus Waterhouse, 1881
 Underslekten Minisiderus Endrödi, 1970
 Brachysiderus benjamini Abadie, 2014
 Brachysiderus bertolossiorum Abadie, Godinho & Koike, 2016
 Brachysiderus elyanae Dechambre, 2009
 Brachysiderus goyanus Ohaus, 1930
 Brachysiderus martinae Abadie, 2010
 Brachysiderus matogrossensis Ohaus, 1930
 Brachysiderus mielkeorum Grossi & Grossi, 2005
 Brachysiderus minicola Ohaus, 1930
 Brachysiderus paranaensis Arrow, 1902

Kilder 
 Dynastidae du monde- sjekkliste over artene

Eksterne lenker 
 
 Bilder av Brachysiderus quadrimaculatus

Hornbiller
Dyr formelt beskrevet i 1881
Sør-Amerikas insekter
Lycomedes

se systematisk inndeling

Lycomedes er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
Middelsstore (gjerne 20-30 millimeter), kraftige, brunlige hornbiller. Kroppen er kledt med gulgrå bestøvning og blir derfor ganske matt. Hannene har et båndaktig, oppoverbøyd horn i pannen som danner en klype mot et rett oppstående horn midt på fremkanten av pronotum. Hornet i pannen er kløvd i spissen. Hunnen har pronotum grovt og kraftig punktert, men mangler horn.

Levevis 
Disse artene finnes helst i litt høyereliggende (1000-2000 meter over havet) tropiske skoger langs Andesfjellene. Larvene lever i strølaget på bakken. De voksne billene kommer av og til til lys om natten.

Utbredelse 
Gruppen finnes bare i Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Lycomedes Brême, 1844 – 8 arter
 Lycomedes bubeniki Milani, 2017
 Lycomedes buckleyi Waterhouse, 1880
 Lycomedes burmeisteri Waterhouse, 1880
 Lycomedes enigmaticus Neita-Moreno & Ratcliffe, 2019 
 Lycomedes hirtipes Arrow, 1902
 Lycomedes lydiae Arnaud, 2012
 Lycomedes ohausi Arrow, 1908
 Lycomedes ramosus Arrow, 1902
 Lycomedes reichei Brême, 1844 
 Lycomedes salazari Pardo-Locarno, Villalobos-Moreno & Stechauner, 2015
 Lycomedes velutipes Arrow, 1902

Kilder 
 Dynastidae du monde- sjekkliste over artene 
 Milani, L. (2017) Sinopsi del genere Lycomedes Breme con ridescrizione di Lycomedes ohausi Arrow maschio, descrizione di Lycomedes ohausi Arrow femmina e di una nuova specie dall'Ecuador. Giornale Italiano di Entomologia 14(62):755-774.

Eksterne lenker 
 
 Bilder av Lycomedes buckleyi, hann

Hornbiller
Dyr formelt beskrevet i 1844
Sør-Amerikas insekter
Colacus

se systematisk inndeling

Colacus er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

Utseende 
Middelsstore (19–25 millimeter), ganske kraftige, svarte hornbiller, dekkvingene kan være gulbrune eller rødbrune. Hannen har ganske korte knøler i pannen. Pronotum er kraftig og tett punktert, dekkvingene litt glinsende.

Levevis 
Lite er kjent om biologien til disse billene, som lever i tørre områder i middels til stor høyde over havet. De voksne er aktive flygere.

Utbredelse 
Slekten finnes bare i det nordøstlige Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Colacus Ohaus, 1910 – 3 arter
 Colacus bicolor Ohaus, 1910 
 Colacus morio Ohaus, 1910 (synonym Colacus endroedii Martínez, 1987)
 Colacus moroni Neita-Moreno, 2015

Kilder 
 Dynastidae du monde- sjekkliste over artene 
 Jhon César Neita-Moreno (2015) Revisión del género Colacus Ohaus (Coleoptera: Scarabaeidae: Dynastinae: Agaocephalini). Dugesiana 22(2): 187-199.

Eksterne lenker 
 Bilde av Colacus bicolor
 

Hornbiller
Biller formelt beskrevet i 1910
Argentinas insekter
Antodon

se systematisk inndeling

Antodon er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae). Slekten omfatter bare én kjent art.

Utseende 
En middelsstor (25-33 millimeter), kraftig, blank, brungul hornbille. Dekkvingene er kraftig punktert med mørke punktgroper. Hannen har et oppoverkrummet horn i pannen, dette er kløvd i spissen.
Pronotum er fint punktert og sparsomt kledt med fine, gulaktige hår.

Utbredelse 
Arten finnes i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Antodon Brême, 1844 - bare én art:
 Antodon goryi (Laporte de Castelnau, 1832)

Kilder 
 Dynastidae du monde- sjekkliste over artene

Eksterne lenker 
 
 Bilde av en hann

Hornbiller
Dyr formelt beskrevet i 1844
Brasils insekter
Gnathogolofa

se systematisk inndeling

Gnathogolofa er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae). Slekten omfatter bare én kjent art.

Utseende 
En middelsstor, kraftig, noe blank hornbille uten påfallende horn på hodet, hannen har en kort pigg. Pronotum er gulrødt med et trekantet, svart felt ved forkanten, scutellum gulrødt, dekkvingene mørkbrune. Pronotum mangler horn, men har en skarp forhøyning ved forkanten. Beina er røde.

Utbredelse 
Arten finnes i Sør-Amerika, i alle fall i Ecuador.

Systematisk inndeling 
Navnet Gnathogolofa unicolor forekommer i litteraturen, men dette beror trolig på en forveksling med arten Golofa unicolor, som tilhører en annen gruppe av hornbiller.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Gnathogolofa Arrow, 1914 - bare én art:
 Gnathogolofa bicolor (Ohaus, 1910)

Kilder 
 Dynastidae du monde- sjekkliste over artene

Eksterne lenker 
 
 Bilder av arten

Hornbiller
Biller formelt beskrevet i 1914
Dyr formelt beskrevet av Gilbert John Arrow
Ecuadors insekter